ગઈ કાલે હાલાઈ લોહાણા સામે સૌરાષ્ટ્ર લેઉવા પટેલે ટૉસ જીતીને પહેલાં ફીલ્ડિંગ લીધી હતી. હાલાઈ લોહાણાએ ૧૦ ઓવરમાં ૪ વિકેટે ૧૪૧ રન બનાવ્યા હતા. ૨૭ બૉલમાં ૭૩ રન કરીને નૉટઆઉટ રહેલો મેહુલ ગોકાણી ટૉપ-સ્કોરર હતો. તેણે ૧૪ ચોગ્ગા અને બે છગ્ગા ફટકાર્યા હતા. મેહુલ સાથે ઓપનિંગમાં આવેલા પવન લાખાણીએ ૧૩ બૉલમાં ૨૮ રન (પાંચ ચોગ્ગા, એક છગ્ગો) બનાવ્યા હતા. તેજસ કાનાણીએ છેલ્લે ૯ બૉલમાં બે ફોર અને એક સિક્સરની મદદથી અણનમ ૨૦ રન કર્યા હતા. બોલરોમાં જનક સુતરિયા સૌથી વધુ પ્રભાવશાળી રહ્યો હતો. તેણે બે ઓવરમાં માત્ર ૧૩ રન આપીને બે વિકેટ લીધી હતી.